Vahelduseks üks väga positiivne kogemus sellest, kuidas saab teha grupitööd terve päeva nii, et nö naudid seda ja tuled koolist täis energiat. Poleks uskunud, et see võimalik aga ennäe imet. Istusin siis eile terve päeva koolis 3 hispaanlasega ja tegime ajurünnakuid kahele projektile. Ühesõnaga, kuna meil kellegil kiiret polnud kuhugi, siis võtsime asja väga rahulikult - rääkides asjast, hüpates aeg-ajalt jälle muudele teemadele käsikäes nalja ja naeruga. Siis nagu iseenesest kobid lõunale,  võtad kohvi ja lobised edasi ning seal juures tunned, kuidas kõhulihased on juba naerukrampidest valusad.    Mul pole kunagi nii naljakas ja rahulik päev olnud kui seda oli eile. Väike järeldus - edukaks ja nauditavaks grupitööks on vajalik inimesed, kes on sõbrad ning jagavad sinuga asjadest samu arusaame. Aga juhul kui grupis on kas või üks isend, kes istub su närvide peal, ei ole loota mingit toredat koosviibimist. Aamen!